Ir-Regolament tal-Kunsill (KE) Nru 1455/2001
tat-28 ta’ Ġunju 2001
li jemenda r-Regolament (KE) Nru 1254/1999 fuq l-organizzazzjoni komuni tas-suq taċ-ċanga u l-vitella
IL-KUNSILL TA’ L-UNJONI EWROPEA,
Wara li kkunsidra t-Trattat li jwaqqaf il-Komunità Ewropea, u partikolarment l-Artikolu 37 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1]
Billi:
(1) Biex tingħata għajnuna ħalli t-trobbija tradizzjonali tal-bhejjem ta’ l-ifrat tkun tista’ tinżamm, ir-Regolamenti tal-Kunsill (KE) Nru 1452/2001 [2], (KE) Nru 1453/2001 [3] u (KE) Nru 1454/2001 [4], li jintroduċu miżuri speċifiċi għal ċerti prodotti agrikoli għad-dipartimenti ta’ barra minn Franza, l-Azores u Madeira u l-Gżejjer Kanarji, jipprovdu rispettivament għall-introduzzjoni ta’ limiti speċifiċi fuq in-numru ta’ bhejjem li jikkwalifikaw għal premja speċjali, il-premja fuq il-baqar ta’ rdigħ kif ukoll dawk fuq il-qatla.
(2) L-Anness I għar-Regolament (KE) Nru 1254/1999 [5] jistabbilixxi limiti reġjonali għal kull Stat Membru rigward il-premja speċjali. L-Anness II għal dak ir-Regolament jistabbilixxi limiti nazzjonali dwar il-premja fuq il-baqar tar-rdigħ. Dawk il-limiti m’għandhomx jeffettwaw l-introduzzjoni tal-limiti speċifiċi msemmija fuq. Bħala konsegwenza għandu jiġi stipulat minn issa li fil-każ ta’ Franza, il-Portugall u Spanja dawk il-limiti għandhom jinkludu sub-limiti bbażati fuq l-għadd ta’ premja mħallsa għal sena ta’ referenza lill-produtturi fid-dipartimenti li hemm barra minn Franza, l-Azores u l-Madeira u l-Gżejjer Kanarji u li dawn huma maħsuba esklussivament għall-produtturi f’dawk ir-reġjuni. Il-bhejjem l-oħra li jikkwalifikaw u li jiffurmaw il-limiti speċifiċi għall-premja speċjali u l-premja fuq il-baqar tar-rdigħ introdotti bir-Regolamenti (KE) Nru 1452/2001, (KE) Nru 1453/2001 u (KE) Nru 1454/2001 għandhom jiżdiedu ma’ dawk li hemm fl-Annessi I u II tar-Regolament (KE) Nru 1254/1999,
ADDOTTA DAN IR-REGOLAMENT:
L- Artikolu 1
Ir-Regolament (KE) Nru 1254/1999 qed jiġi hawnhekk emendat kif ġej:
1. L-Anness I għandu jinbidel bit-test li hemm fl-Anness I ma’ dan;
2. L-Anness II għandu jinbidel bit-test li hemm fl-Anness II ma’ dan.
L- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunità Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fil-Lussemburgu, it-28 ta’ Ġunju 2001.